proxectonos/corpus_dominio_legal_administrativo_tmp huggingface dataset:
RESOLUCIÓN do 17 de outubro de 2025 pola que se convoca a Xornada sobre aspectos prácticos da seguridade pública e privada.
Academia Galega de Seguridade Pública — III. Outras disposicións — 23/10/2025

Dentro das actividades programadas para o ano 2025 no plan de formación aprobado polo seu Consello Reitor, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, en colaboración coa Asociación de Jefes y Directores de Seguridad de España (AJDSE), anúnciase a convocatoria da Xornada sobre aspectos prácticos da seguridade pública e privada, conforme as seguintes bases:
1. Datos da actividade.
Denominación: Xornada sobre aspectos prácticos da seguridade pública e privada.
Modalidade: presencial.
Obxectivo:
O obxectivo é analizar e comprender a interacción e complementariedade dos sistemas de seguridade en España, estudando a relación entre a seguridade pública e a seguridade privada, así como os diferentes niveis de coordinación policial, actualizar coñecementos sobre o seu marco normativo e xurídico, así como identificar os retos e as oportunidades derivadas das novas tecnoloxías na prestación de servizos de seguridade.
Contidos:
– Importancia da colaboración entre a seguridade pública e a seguridade privada. Modelo de coordinación de policías locais en Galicia.
– Exercicio da cesión de información ante as FCS. Conciliación. Dereitos fundamentais á seguridade e á liberdade. Principios xerais e doutrina xurídica aplicable.
– O modelo policial español. A importancia das xuntas locais de seguridade na prevención do delito e mantemento da seguridade cidadá. As xuntas autonómicas de seguridade. O papel das policías autonómicas, unidades adscritas do Corpo Nacional de Policía, Corpo Nacional de Policía e Garda Civil nos ditos ámbitos.
– O modelo español da seguridade privada. Presente e futuro da súa regulación. As novas normativas como NIS2.
– A formación permanente do director de seguridade, novas competencias e habilidades directivas no mundo virtual.
As novas tecnoloxías nos servizos de seguridade privada e seguridade pública.
2. Persoal destinatario.
Persoal das forzas e corpos de seguridade.
3. Número de prazas.
Sen límite.
4. Prazo de inscrición e presentación.
O prazo de inscrición e presentación de solicitudes de participación comezará o día seguinte ao da publicación desta resolución no DOG e rematará o 7 de novembro de 2025.
A listaxe de persoas seleccionadas será comunicada ao persoal admitido para a súa realización a través do espazo web persoal da http://agasp.xunta.gal
5. Desenvolvemento da actividade.
Lugar: Auditorio Abanca (Santiago de Compostela).
Data: 13 de novembro de 2025.
Horario lectivo: 9.30-14.30 horas.
6. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 17 de outubro de 2025
RESOLUCIÓN do 3 de outubro 2025 pola que se publica o plan de estudos do máster universitario en Ciencia do Exercicio, Preparación Física e Readaptación Deportiva.
Universidade de Vigo — III. Outras disposicións — 13/10/2025

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros, do 23 de setembro de 2025 (publicado no
Boletín Oficial del Estado,
do 1 de outubro de 2025, pola Resolución do secretario xeral de Universidades do 25 de setembro de 2025).
Esta reitoría, de conformidade co disposto no artigo 8.3 da Lei orgánica 2/2023, do sistema universitario, resolve publicar o plan de estudos conducente á obtención do título oficial de máster universitario en Ciencia do Exercicio, Preparación Física e Readaptación Deportiva pola Universidade da Coruña e a Universidade de Vigo.
Vigo, 3 de outubro de 2025
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Ciencia do Exercicio, Preparación Física e Readaptación Deportiva pola Universidade da Coruña e a Universidade de Vigo, o alumnado deberá superar os 60 créditos ECTS dos que consta o máster.
CORRECCIÓN DE ERROS. Resolución do 8 de agosto de 2025 pola que se ordena a publicación do Acordo do Consello da Xunta de Galicia, do 4 de agosto de 2025, polo que se aproba a modificación da relación de postos de traballo da Consellería de Presidencia, Xustiza e Deportes.
Consellería de Facenda e Administración Pública — III. Outras disposicións — 08/10/2025

Advertidos erros na Resolución do 8 de agosto de 2025, publicada no
Diario Oficial de Galicia
número 159, do 21 de agosto, cómpre facer as seguintes correccións:
Na páxina 45589, no posto «PR.C02.00.004.15770.005. SUPERVISOR/A PARQUE MÓBIL», no centro de destino da Subdirección Xeral de Coordinación de Servizos Transversais, na epígrafe do complem. específico, onde di: «14.088,62», debe dicir: «15.765,68».
Na páxina 45590, no centro de destino da Subdirección Xeral de Coordinación de Servizos Transversais, deben engadirse os seguintes postos de traballo coas seguintes características:
Na páxina 45608, no centro de destino da Subdirección Xeral de Xestión Deportiva, deben suprimirse os postos «PR.C03.00.001.15770.055. SECCIÓN OBRAS DEPORTIVAS» e «PX.401.00.001.15770.050. XEFATURA SERVIZO SEGUIMENTO DE OBRAS».
Na páxina 45609, no centro de destino da Subdirección Xeral de Plans e Programas, onde di: «PR.C03.00.002.15770.030. SERVIZO DE FOMENTO E XESTIÓN DEPORTIVA», debe dicir: «PR.C03.00.002.15770.030. XEFATURA DO SERVIZO DE FOMENTO E XESTIÓN DEPORTIVA».
RESOLUCIÓN do 17 de setembro de 2025 pola que se dá publicidade ás axudas concedidas ao abeiro da Resolución do 27 de decembro de 2023, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto do Estado contra a violencia de xénero, e se convocan para o ano 2024 (código de procedemento SI461A).
Consellería de Política Social e Igualdade — III. Outras disposicións — 08/10/2025

Con data do 18 de xaneiro de 2024 publícase no
Diario Oficial de Galicia
núm. 13 a Resolución do 27 de decembro de 2023, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto do Estado contra a violencia de xénero, e se convocan para o ano 2024 (código de procedemento SI461A). E, con data do 20 de agosto de 2024, publícase no
Diario Oficial de Galicia
núm. 163 a Orde do 20 de agosto de 2024, pola que se publica o incremento da dotación orzamentaria da Resolución do 27 de decembro de 2023, da Secretaría Xeral da Igualdade pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto do Estado contra a violencia de xénero, e se convocan para o ano 2024 (código de procedemento SI461A).
En cumprimento do disposto no artigo 15.1 da Lei 9/2007, do 13 de xuño, de subvencións de Galicia, publicaranse no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Así o exposto,
Primeiro. Proceder á publicación no
Diario Oficial de Galicia
das subvencións concedidas ao abeiro da Resolución do 27 de decembro de 2023, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto do Estado contra a violencia de xénero, e se convocan para o ano 2024 (código de procedemento SI461A) que se indican no anexo.
Segundo. O financiamento ascende ao importe total concedido de 2.792.271,23 euros, con cargo á aplicación 38.06.313D.460.1 (código de proxecto 2018 000112).
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Terceiro. A finalidade comprende o fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto do Estado contra a violencia de xénero.
Santiago de Compostela, 17 de setembro de 2025
RESOLUCIÓN do 17 de setembro de 2025 pola que se dá publicidade das axudas concedidas ao abeiro da Orde do 1 de agosto de 2024 pola que se establecen as bases reguladoras das subvencións destinadas ao fomento da contratación, por parte de entidades sen ánimo de lucro, de mulleres que sofren violencia de xénero, cofinanciadas pola Unión Europea no marco do Programa FSE+ Galicia 2021-2027, e se convocan para o ano 2024 (código de procedemento SI461B).
Consellería de Política Social e Igualdade — III. Outras disposicións — 08/10/2025

O 20 de agosto de 2024 publicouse no
Diario Oficial de Galicia
número 159, a Orde do 1 de agosto de 2024 pola que se establecen as bases reguladoras das subvencións destinadas ao fomento da contratación, por parte de entidades sen ánimo de lucro, de mulleres que sofren violencia de xénero, cofinanciadas pola Unión Europea no marco do Programa FSE+ Galicia 2021-2027, e se convocan para o ano 2024 (código de procedemento SI461B).
En cumprimento do disposto no artigo 15.1 da Lei 9/2007, do 13 de xuño, de subvencións de Galicia, publicaranse no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Así o exposto,
Primeiro. Publicar no
Diario Oficial de Galicia
as subvencións concedidas ao abeiro da Orde do 1 de agosto de 2024 pola que se establecen as bases reguladoras das subvencións destinadas ao fomento da contratación, por parte de entidades sen ánimo de lucro, de mulleres que sofren violencia de xénero, cofinanciadas pola Unión Europea no marco do Programa FSE+ Galicia 2021-2027, e se convocan para o ano 2024 (código de procedemento SI461B), que figuran no anexo.
Segundo. Esta convocatoria está cofinanciada nun 60 % pola Unión Europea no marco do Programa FSE+ Galicia 2021-2027 no obxectivo político 4. Unha Europa máis social e inclusiva, por medio da aplicación do piar europeo de dereitos sociais; prioridade 2: inclusión social e loita contra a pobreza; obxectivo específico ESO4.8: fomentar a inclusión activa co obxecto de promover a igualdade de oportunidades, a non discriminación e a participación activa, e mellorar a empregabilidade, en particular para os colectivos desfavorecidos, e medida 2.H.01: apoio á inserción laboral de mulleres vítimas de violencia de xénero.
O importe total concedido ascende á cantidade de 597.960,99 euros, con cargo á aplicación 38.06.313D.480.2 (código de proxecto 2023 00097).
Terceiro. A finalidade comprende o fomento da contratación, por parte de entidades sen ánimo de lucro, de mulleres que sofren violencia de xénero.
Santiago de Compostela, 17 de setembro de 2025
RESOLUCIÓN do 9 de setembro de 2025 pola que se dá publicidade aos convenios de colaboración subscritos no segundo cuadrimestre do ano 2025.
Instituto Galego da Vivenda e Solo — III. Outras disposicións — 03/10/2025

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1
Publicar a relación dos convenios subscritos polo Instituto Galego da Vivenda e Solo (IGVS) no segundo cuadrimestre do ano 2025, que se incorpora como anexo a esta resolución.
Santiago de Compostela, 9 de setembro de 2025
ORDE do 29 de setembro de 2025 pola que se amplía a dotación orzamentaria das subvencións convocadas ao abeiro da Orde do 30 de maio de 2025 pola que se establecen as bases reguladoras para a concesión, en réxime de concorrencia competitiva, das subvencións para a promoción da artesanía galega e o fomento da súa comercialización, e se convocan para o ano 2025 (código de procedemento IN201G).
Consellería de Emprego, Comercio e Emigración — III. Outras disposicións — 03/10/2025

A Orde do 30 de maio de 2025, publicada no
Diario Oficial de Galicia
núm. 114, do 17 de xuño, establece as bases reguladoras para a concesión, en réxime de concorrencia competitiva, das subvencións para a promoción da artesanía galega e o fomento da súa comercialización, e a súa convocatoria para o ano 2025 (código de procedemento IN201G).
No artigo 2 da convocatoria establécese que as devanditas subvencións serán financiadas co crédito correspondente ás aplicacións orzamentarias seguintes dos orzamentos xerais da Comunidade Autónoma para o ano 2025:
Por outra banda, no artigo 2.2 do anexo I sinálase que se poderán incrementar as contías previstas en función das solicitudes presentadas e de acordo coa dispoñibilidade de crédito. Nestes casos publicarase a ampliación de crédito polos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver.
Co obxecto de poder amparar o maior número de solicitudes, e posto que a dotación inicial resulta insuficiente, cómpre mediante esta orde incrementar a dotación orzamentaria consignada inicialmente, dada a existencia de remanentes de créditos incluídos en programas do mesmo servizo.
A teor do exposto, en virtude das competencias que ten atribuídas a Consellería de Emprego, Comercio e Emigración en materia de comercio interior, e no exercicio das atribucións que me foron conferidas,
Artigo único.
Financiamento
1. Amplíase a dotación orzamentaria prevista na Orde do 30 de maio de 2025 pola que se establecen as bases reguladoras para a concesión, en réxime de concorrencia competitiva, das subvencións para a promoción da artesanía galega e o fomento da súa comercialización, e se convocan para o ano 2025 (código de procedemento IN201G) (DOG núm. 114, do 17 de xuño).
2. O incremento da dotación será de 8.230,00 € con cargo á aplicación orzamentaria 14.06.751A.770.3, Comercialización da artesanía de Galicia. Obradoiros artesanais, dos orzamentos xerais da Comunidade Autónoma de Galicia para o ano 2025.
Unha vez efectuado este incremento, o importe da dotación orzamentaria da aplicación 14.06.751A.770.3 ascende a 188.230,00 € e o importe total da orde de axudas ascende a 273.230,00 €.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de setembro de 2025
CORRECCIÓN DE ERROS. Resolución do 16 de setembro de 2025, da Dirección Xeral de Promoción da Igualdade, pola que se publica o requirimento de emenda de documentación das solicitudes presentadas ao abeiro da Orde do 9 de xullo de 2025 pola que se establecen as bases reguladoras das axudas do programa Emega para o fomento do emprendemento feminino en Galicia, cofinanciadas pola Unión Europea no marco do Programa FSE+ Galicia 2021-2027, e se procede á súa convocatoria para o ano 2025 (código de procedemento SI429A).
Consellería de Política Social e Igualdade — III. Outras disposicións — 03/10/2025

Advertido un erro na citada resolución, publicada no
Diario Oficial de Galicia
número 187, do 29 de setembro de 2025, cómpre facer a seguinte corrección:
Na páxina 51219, no anexo, onde di: «Data do requirimento: 15 de outubro de 2024.», debe dicir: «Data do requirimento: 15 de setembro de 2025.».
RESOLUCIÓN do 24 de setembro de 2025, da Dirección Xeral de Estratexia Industrial e Solo Empresarial, pola que se modifica o anexo da Resolución do 9 de xuño de 2025, pola que se dá publicidade dos beneficiarios das axudas concedidas ao abeiro da Orde do 7 de xaneiro de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519B).
Consellería de Economía e Industria — III. Outras disposicións — 03/10/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 7 de xaneiro de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519B), procedeuse, por medio da Resolución da Dirección Xeral de Estratexia Industrial e Solo Empresarial do 9 de xuño de 2025, á publicación do extracto das axudas outorgadas pola Consellería de Economía e Industria ao abeiro da dita orde (DOG núm. 115, do 18 de xuño).
Pola Orde do 29 de agosto de 2025 (DOG núm. 170, do 4 de setembro) ampliáronse o crédito e o prazo de presentación da documentación xustificativa da Orde do 7 de xaneiro de 2025. Este crédito destinouse a atender as solicitudes que figuraban na listaxe de agarda consonte o establecido na epígrafe Condicións xerais para os expedientes que conforman a listaxe de agarda da Resolución do 26 de maio de 2025 pola que se resolveu a convocatoria.
Procédese, por medio desta resolución, á publicación dos beneficiarios e das axudas definitivas outorgadas pola Consellería de Economía e Industria ao abeiro da Orde do 7 de xaneiro de 2025. No anexo a esta resolución recóllense os beneficiarios, o importe definitivo e a finalidade das axudas. A listaxe inclúe os beneficiarios que renunciaron á subvención.
Santiago de Compostela, 24 de setembro de 2025
DECRETO 82/2025, do 3 de outubro, polo que se lle encarga o despacho dos asuntos da Presidencia, durante a ausencia do seu titular, ao conselleiro de Presidencia, Xustiza e Deportes.
Presidencia da Xunta de Galicia — II. Autoridades e persoal — 06/10/2025

Con motivo da ausencia do presidente da Xunta de Galicia, cómpre prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 44/2024, do 14 de abril, polo que se nomean os titulares das consellerías da Xunta de Galicia,
Artigo único
Durante a ausencia do presidente da Xunta de Galicia, encárgaselle o despacho dos asuntos da Presidencia, desde o día 6 de outubro ata o seu regreso, ao conselleiro de Presidencia, Xustiza e Deportes.
Santiago de Compostela, tres de outubro de dous mil vinte e cinco
ORDE do 29 de setembro de 2025 pola que se dispón o nomeamento dun membro do Consello de Bioética de Galicia.
Consellería de Sanidade — II. Autoridades e persoal — 06/10/2025

A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia indica no artigo 3, relativo á súa composición, que as persoas membros do Consello de Bioética de Galicia serán nomeadas e cesadas pola persoa titular da consellería con competencias en materia de sanidade, por un período de tres anos prorrogables por outro período de igual duración. Tanto o nomeamento como o cesamento serán publicados no Diario Oficial de Galicia.
O artigo 7 da citada orde dispón que a Secretaría do Consello de Bioética de Galicia corresponderá a un empregado público ou a unha empregada pública da consellería con competencias en materia de sanidade ou do Servizo Galego de Saúde, nomeado/a pola persoa titular desta consellería.
Polo exposto, en exercicio da facultade atribuída,
Nomear como membro e secretario do Consello de Bioética de Galicia a José Alfonso Marnotes González.
Santiago de Compostela, 29 de setembro de 2025
ORDE do 29 de setembro de 2025 pola que se dispón o cesamento dun membro do Consello de Bioética de Galicia.
Consellería de Sanidade — II. Autoridades e persoal — 06/10/2025

A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia indica no artigo 3, relativo á súa composición, que as persoas membros do Consello de Bioética de Galicia serán nomeadas e cesadas pola persoa titular da consellería con competencias en materia de sanidade, por un período de tres anos prorrogables por outro período de igual duración. Tanto o nomeamento como o cesamento serán publicados no
Diario Oficial de Galicia
.
O artigo 8 da dita orde establece que unha das causas de cesamento dos membros do Consello é a renuncia expresa presentada por escrito ante a persoa titular da Presidencia do Consello.
Polo exposto, en exercicio da facultade atribuída,
Que cese, por petición propia, Sergio Domingo Baamonde Boquete como membro e secretario do Consello de Bioética de Galicia, agradecéndolle os servizos prestados.
Santiago de Compostela, 29 de setembro de 2025
CORRECIÓN DE ERROS. Resolución do 22 de setembro de 2025 pola que se anuncia a convocatoria de axudas de acción social para o persoal laboral desta entidade para o exercicio de 2025.
Consello da Cultura Galega — III. Outras disposicións — 07/10/2025

Advertido un erro na citada resolución, publicada no
Diario Oficial de Galicia
núm. 189, do 1 de outubro de 2025, e en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, cómpre facer a seguinte corrección:
No sumario, nas páxinas 51794 e 51832, onde di: «Resolución do 17 de setembro de 2025 pola que se anuncia a convocatoria de axudas de acción social para o persoal laboral desta entidade para o exercicio 2025», debe dicir: «Resolución do 22 de setembro de 2025 pola que se anuncia a convocatoria de axudas de acción social para o persoal laboral desta entidade para o exercicio de 2025».
No pé de sinatura, na páxina 51832, onde di: «Santiago de Compostela, 17 de setembro de 2025», debe dicir: «Santiago de Compostela, 22 de setembro de 2025».
RESOLUCIÓN do 3 de outubro de 2025 pola que se dá publicidade dos convenios de colaboración subscritos no segundo cuadrimestre do ano 2025.
Academia Galega de Seguridade Pública — III. Outras disposicións — 07/10/2025

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública nos meses de maio, xuño, xullo e agosto do ano 2025, que se incorpora como anexo a esta resolución.
A Estrada, 3 de outubro de 2025
EXTRACTO da Orde do 30 de setembro de 2025 pola que se fai pública a ampliación do importe existente para a concesión das axudas para investimentos en pemes de transformación dos produtos pesqueiros e da acuicultura, cofinanciadas co Fondo Europeo Marítimo, de Pesca e de Acuicultura (FEMPA), convocadas pola Orde do 12 de decembro de 2024 (código de procedemento PE201B).
Consellería do Mar — III. Outras disposicións — 07/10/2025

BDNS (Identif.): 805153.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/805153
Primeiro. Beneficiarias
Poderán ser beneficiarias das subvencións, sen prexuízo de reuniren os demais requisitos establecidos nestas bases, as persoas físicas, xurídicas ou pluralidade de persoas físicas que sexan pemes do sector de transformación dos produtos pesqueiros e da acuicultura.
Segundo. Finalidade
A finalidade desta orde é ampliar o crédito para contribuír ao financiamento dos investimentos destinados a pemes de transformación de produtos da pesca e da acuicultura.
Terceiro. Bases reguladoras
Orde do 12 de decembro de 2024 pola que se establecen as bases e se regula o procedemento, tramitado como expediente anticipado de gasto, para a concesión, en réxime de concorrencia competitiva, de axudas para investimentos en pemes de transformación dos produtos pesqueiros e de acuicultura, cofinanciadas co Fondo Europeo Marítimo, de Pesca e de Acuicultura (FEMPA), e se convocan para o ano 2025.
Cuarto. Importe
Amplíase o importe da contía máxima das axudas que se van conceder ao abeiro da Orde do 12 de decembro de 2024 (DOG núm. 4, do 8 de xaneiro de 2025) para o exercicio orzamentario 2025, na cantidade de 5.059.703,26 euros, con cargo á aplicación 16.02.723B.770.6 dos orzamentos xerais da Comunidade Autónoma de Galicia para o ano 2025, distribuídos nas seguintes anualidades:
Anualidade 2025: 4.288.662,02 euros.
Anualidade 2026: 771.041,24 euros.
Quinto. Prazo de presentación de solicitudes
Esta modificación non afecta o prazo establecido na referida Orde do 12 de decembro de 2024 para a presentación de solicitudes.
Santiago de Compostela, 30 de setembro de 2025
ORDE do 30 de setembro de 2025 pola que se fai pública a ampliación do importe existente para a concesión das axudas para investimentos en pemes de transformación dos produtos pesqueiros e da acuicultura, cofinanciadas co Fondo Europeo Marítimo, de Pesca e de Acuicultura (FEMPA), convocadas pola Orde do 12 de decembro de 2024 (código de procedemento PE201B).
Consellería do Mar — III. Outras disposicións — 07/10/2025

A Orde do 12 de decembro de 2024 pola que se establecen as bases e se regula o procedemento, tramitado como expediente anticipado de gasto, para a concesión, en réxime de concorrencia competitiva, de axudas para investimentos en pemes de transformación dos produtos pesqueiros e de acuicultura, cofinanciadas co Fondo Europeo Marítimo, de Pesca e de Acuicultura (FEMPA) e se convocan para o ano 2025 (DOG núm. 4, do 8 de xaneiro), establece no seu artigo 4 o importe da contía máxima das axudas que poderán ser concedidas aos seus solicitantes.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba a existencia de crédito, o que faría imposible atender a demanda da totalidade das solicitudes presentadas.
O artigo 4.3 da Orde do 12 de decembro de 2024 autoriza esta ampliación cando di que o importe fixado na presente convocatoria, así como as aplicacións a que se impute, se poderán ampliar no caso de que exista crédito dispoñible derivado dunha xeración, ampliación ou incorporación de crédito, de remanentes doutras convocatorias ou en calquera dos casos establecidos no artigo 31 da Lei de subvencións de Galicia, coas condicións establecidas no número 2 do artigo 30 do Regulamento da citada Lei de subvencións de Galicia (Decreto 11/2009, do 8 de xaneiro), sen que iso dea lugar á apertura dun novo prazo de presentación de solicitudes, agás indicación expresa en contrario na orde que se publique para o efecto.
Por todo o exposto e no uso das facultades que me foron conferidas,
Artigo único
Primeiro. Amplíase o importe da contía máxima das axudas que se van conceder ao abeiro da Orde do 12 de decembro de 2024 (DOG núm. 4, do 8 de xaneiro) para o exercicio orzamentario 2025, na cantidade de 5.059.703,26 €, con cargo á aplicación 16.02.723B.770.6 dos orzamentos xerais da Comunidade Autónoma de Galicia para o ano 2025, distribuídos nas seguintes anualidades:
– Anualidade 2025: 4.288.662,02 euros.
– Anualidade 2026: 771.041,24 euros.
Con esta ampliación o crédito orzamentario total desta convocatoria ascende a 15.059.703,26 euros.
Segundo. Esta modificación non afecta o prazo establecido na referida orde para a presentación de solicitudes.
Disposición derradeira única
A presente orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 30 de setembro de 2025
RESOLUCIÓN do 17 de setembro de 2025 pola que se dá publicidade ás axudas concedidas ao abeiro da Orde do 26 de decembro de 2024 pola que se establecen as bases reguladoras das subvencións a entidades locais de Galicia para a construción, rehabilitación, ampliación, reforma, adquisición e mellora do equipamento dos centros de información ás mulleres (CIM) acreditados ao abeiro do Decreto 130/2016, no marco do Pacto de Estado contra a violencia de xénero, e se convocan para o ano 2025 (código de procedemento SI427D).
Consellería de Política Social e Igualdade — III. Outras disposicións — 08/10/2025

Con data do 20 de xaneiro de 2025 publícase no
Diario Oficial de Galicia
número 12 a Orde do 26 de decembro de 2024 pola que se establecen as bases reguladoras das subvencións a entidades locais de Galicia para a construción, rehabilitación, ampliación, reforma, adquisición e mellora do equipamento dos centros de información ás mulleres (CIM) acreditados ao abeiro do Decreto 130/2016, no marco do Pacto de Estado contra a violencia de xénero e se convocan para o ano 2025 (código de procedemento SI427D).
En cumprimento do disposto no artigo 15.1 da Lei 9/2007, do 13 de xuño, de subvencións de Galicia, publicaranse no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, a entidade beneficiaria, a cantidade concedida e a finalidade ou as finalidades da subvención.
Así o exposto,
Primeiro. Proceder á publicación no
Diario Oficial de Galicia
das subvencións concedidas ao abeiro da Orde do 26 de decembro de 2024 pola que se establecen as bases reguladoras das subvencións a entidades locais de Galicia para a construción, rehabilitación, ampliación, reforma, adquisición e mellora do equipamento dos centros de información ás mulleres (CIM) acreditados ao abeiro do Decreto 130/2016, no marco do Pacto de Estado contra a Violencia de Xénero, e se convocan para o ano 2025 (código de procedemento SI427D), e que figuran no anexo.
Segundo. O financiamento ascende ao importe total concedido de 770.466 euros, con cargo á aplicación 08.06.313D.760.0 (código de proxecto 2018 000112).
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Terceiro. A finalidade comprende a construción, rehabilitación, ampliación, reforma, adquisición e mellora do equipamento dos centros de información ás mulleres (CIM).
Santiago de Compostela, 17 de setembro de 2025
RESOLUCIÓN do 17 de setembro de 2025 pola que se dá publicidade ás axudas concedidas ao abeiro da Orde do 2 de abril de 2025 pola que se establecen as bases reguladoras das subvencións destinadas ao fomento da contratación, por parte de entidades sen ánimo de lucro, de mulleres que sofren violencia de xénero, cofinanciadas pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento SI461B).
Consellería de Política Social e Igualdade — III. Outras disposicións — 08/10/2025

Con data do 22 de abril de 2025 publícase no
Diario Oficial de Galicia
número 76, a Orde do 2 de abril de 2025 pola que se establecen as bases reguladoras das subvencións destinadas ao fomento da contratación, por parte de entidades sen ánimo de lucro, de mulleres que sofren violencia de xénero, cofinanciadas pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento SI461B).
En cumprimento do disposto no artigo 15.1 da Lei 9/2007, do 13 de xuño, de subvencións de Galicia, publicaranse no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, a entidade beneficiaria, a cantidade concedida e a finalidade ou as finalidades da subvención.
Así o exposto,
Primeiro. Proceder á publicación no
Diario Oficial de Galicia
das subvencións concedidas ao abeiro da Orde do 2 de abril de 2025 pola que se establecen as bases reguladoras das subvencións destinadas ao fomento da contratación, por parte de entidades sen ánimo de lucro, de mulleres que sofren violencia de xénero, cofinanciadas pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento SI461B) que figuran no anexo.
Segundo. Esta convocatoria está cofinanciada nun 60 % pola Unión Europea no marco do Programa FSE+ Galicia 2021-2027 no obxectivo político 4. Unha Europa máis social e inclusiva, por medio da aplicación do piar europeo de dereitos sociais; prioridade 2: inclusión social e loita contra a pobreza; obxectivo específico ESO4.8: fomentar a inclusión activa ao obxecto de promover a igualdade de oportunidades, a non discriminación e a participación activa, e mellorar a empregabilidade, en particular para os colectivos desfavorecidos e medida 2.H.01: apoio á inserción laboral de mulleres vítimas de violencia de xénero.
O importe total concedido ascende á cantidade de 599.998,53 euros, con cargo á aplicación 08.06.313D.480.2 (código de proxecto 2023 00097).
Terceiro. A finalidade comprende o fomento da contratación, por parte de entidades sen ánimo de lucro, de mulleres que sofren violencia de xénero.
Santiago de Compostela, 17 de setembro de 2025
RESOLUCIÓN do 17 de setembro de 2025 pola que se lles dá publicidade ás axudas concedidas ao abeiro da Orde do 23 de decembro de 2024 pola que se establecen as bases reguladoras das subvencións destinadas ao fomento da contratación de mulleres que sofren violencia de xénero, no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2025 (código de procedemento SI461A).
Consellería de Política Social e Igualdade — III. Outras disposicións — 08/10/2025

Con data do 20 de xaneiro de 2025, publícase no
Diario Oficial de Galicia
número 12 a Orde do 23 de decembro de 2024 pola que se establecen as bases reguladoras das subvencións destinadas ao fomento da contratación de mulleres que sofren violencia de xénero, no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2025 (código de procedemento SI461A).
En cumprimento do disposto no artigo 15.1 da Lei 9/2007, do 13 de xuño, de subvencións de Galicia, publicaranse no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, a entidade beneficiaria, a cantidade concedida e a finalidade ou as finalidades da subvención.
Así o exposto,
Primeiro. Publicar no
Diario Oficial de Galicia
as subvencións concedidas ao abeiro da Orde do 23 de decembro de 2024 pola que se establecen as bases reguladoras das subvencións destinadas ao fomento da contratación de mulleres que sofren violencia de xénero, no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2025 (código de procedemento SI461A) que se indican no anexo.
Segundo. O financiamento ascende ao importe total concedido de 2.499.684,63 euros, con cargo á aplicación 08.06.313D.460.1 (código de proxecto 2018 000112).
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Terceiro. A finalidade comprende o fomento da contratación de mulleres que sofren violencia de xénero, no ámbito de colaboración coas entidades locais galegas, no marco do Pacto de Estado contra a violencia de xénero.
Santiago de Compostela, 17 de setembro de 2025
RESOLUCIÓN do 1 de outubro de 2025, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no segundo cuadrimestre do ano 2025.
Consellería do Mar — III. Outras disposicións — 09/10/2025

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Darlle publicidade á relación dos convenios subscritos pola Consellería do Mar, nos meses de maio, xuño, xullo e agosto de 2025, que se incorpora como anexo a esta resolución.
Santiago de Compostela, 1 de outubro de 2025
ORDE do 24 de setembro de 2025 pola que se modifica a autorización, por cambio da súa denominación específica, do centro de educación especial privado Aspanaes-Duques de Lugo, de Santiago de Compostela.
Consellería de Educación, Ciencia, Universidades e Formación Profesional — III. Outras disposicións — 08/10/2025

A representación da titularidade do centro de educación especial privado (CEEPR) Aspanaes-Duques de Lugo solicita o cambio da denominación específica do centro.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización por cambio da denominación específica do (CEEPR) Aspanaes-Duques de Lugo, como se sinala a seguir:
Provincia: A Coruña.
Concello: Santiago de Compostela.
Código: 15025347.
Denominación específica actual: Aspanaes-Duques de Lugo.
Nova denominación específica: Aspanaes Elvira Lista.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Revisión da autorización
O centro queda obrigado a cumprir a normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de setembro de 2025
EXTRACTO da Orde do 1 de outubro de 2025 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2024/25 (código de procedemento ED601A).
Consellería de Educación, Ciencia, Universidades e Formación Profesional — III. Outras disposicións — 09/10/2025

BDNS (Identif.): 861213.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/861213
Primeiro. Entidades beneficiarias
Asociacións, federacións ou confederacións de nais e pais de alumnado legalmente constituídas, que xestionan os comedores escolares nos centros públicos non universitarios dependentes da Consellería de Educación, Ciencia, Universidades e Formación Profesional que imparten os niveis de ensinanza básica obrigatoria e/ou segundo ciclo de educación infantil (código de procedemento ED601A).
Segundo. Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
As axudas económicas irán destinadas a sufragar os gastos de xestión do servizo de comedor escolar.
Terceiro. Bases reguladoras
Orde do 1 de outubro de 2025 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2024/25, publicadas no Diario Oficial de Galicia.
Cuarto. Contía
Importe total da convocatoria: 1.600.000 €.
Contía das axudas: ata un máximo do 100 % do gasto xustificado pola prestación do servizo de comedor do centro escolar correspondente.
Quinto. Prazo de presentación de solicitudes
O prazo de presentación de solicitudes iniciarase transcorridos 8 días naturais desde o día seguinte ao da publicación desta convocatoria no DOG e será dun mes. A sede electrónica para a presentación de solicitudes permanecerá aberta desde as 8.00 horas do inicio do prazo ata as 20.00 horas do último día en que remata o prazo.
Santiago de Compostela, 1 de outubro de 2025
RESOLUCIÓN do 2 de outubro de 2025 pola que se publica o plan de estudos do máster universitario en Literatura Dramática, Música e Artes Escénicas.
Universidade de Vigo — III. Outras disposicións — 10/10/2025

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 23 de setembro de 2025 (publicado no
Boletín Oficial del Estado
do 1 de outubro pola Resolución do secretario xeral de Universidades do 25 de setembro de 2025).
Este reitorado, de conformidade co disposto no artigo 8.3 da Lei orgánica 2/2023, do sistema universitario, resolve publicar o plan de estudos conducente á obtención do título oficial de máster universitario en Literatura Dramática, Música e Artes Escénicas pola Universidade de Vigo.
Vigo, 2 de outubro de 2025
Cadro 1. Distribución de créditos ECTS segundo o tipo de materia
Cadro 2. Contido do plan de estudos.
Para a obtención do título de máster universitario en Literatura Dramática, Música e Artes Escénicas pola Universidade de Vigo, o alumnado deberá superar os 60 créditos ECTS de que consta o máster.
RESOLUCIÓN do 3 de outubro 2025 pola que se publica o plan de estudos do máster universitario en Creación Artística Contemporánea.
Universidade de Vigo — III. Outras disposicións — 10/10/2025

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 23 de setembro de 2025 (publicado no
Boletín Oficial del Estado
do 1 de outubro de 2025 pola Resolución do secretario xeral de universidades do 25 de setembro de 2025).
Este reitorado, de conformidade co disposto no artigo 8.3 da Lei orgánica 2/2023, do sistema universitario, resolve publicar o plan de estudos conducente á obtención do título oficial de máster universitario en Creación Artística Contemporánea pola Universidade de Vigo.
Vigo, 3 de outubro de 2025
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Creación Artística Contemporánea pola Universidade de Vigo, o alumnado deberá superar os 60 créditos ECTS de que consta o máster.
RESOLUCIÓN do 1 de outubro de 2025 pola que se anuncia a convocatoria das axudas do Fondo de Acción Social para o persoal da institución correspondentes ao exercicio de 2025.
Consello de Contas de Galicia — III. Outras disposicións — 10/10/2025

A Comisión de Goberno do Consello de Contas de Galicia, na súa reunión do 30 de setembro, aprobou as bases reguladoras para a concesión das axudas ao seu persoal encadradas dentro do Fondo de Acción Social para o exercicio de 2025: axudas para a atención a discapacitados. As ditas bases están expostas na intranet e no taboleiro de anuncios da institución, e o prazo de presentación de solicitudes quedará aberto a partir do día seguinte ao da publicación deste anuncio no DOG, durante quince días hábiles.
Os interesados deben presentar as súas solicitudes na sede electrónica do Consello de Contas de Galicia, onde escollerán, dentro do catálogo de trámites para empregados e cargos públicos da institución, o correspondente ao ADM050509 Fondo de Acción Social-atención a discapacitados.
Santiago de Compostela, 1 de outubro de 2025
RESOLUCIÓN do 7 de outubro de 2025, da Secretaría Xeral da Emigración, pola que se fai pública a convocatoria ordinaria da reunión da Comisión Delegada do Consello de Comunidades Galegas.
Consellería de Emprego, Comercio e Emigración — III. Outras disposicións — 13/10/2025

En cumprimento do establecido nos artigos 27 e 28 do Decreto 111/2015, do 6 de agosto, polo que se aproba o Regulamento de organización e de funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria ordinaria da reunión da Comisión Delegada do Consello de Comunidades Galegas, que terá lugar o día 14 de novembro de 2025 en Santiago de Compostela.
Santiago de Compostela, 7 de outubro de 2025
RESOLUCIÓN do 2 de outubro de 2025, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 7 de abril de 2025 pola que se establecen as bases reguladoras para a concesión, en réxime de concorrencia competitiva, das bolsas de formación na Dirección Xeral de Comercio e Consumo e se procede á súa convocatoria para o ano 2025 (código de procedemento IN225A).
Consellería de Emprego, Comercio e Emigración — III. Outras disposicións — 14/10/2025

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación no
Diario Oficial de Galicia
das bolsas de formación concedidas (anexo I) ao abeiro da Orde do 7 de abril de 2025, mediante as resolucións do 2.7.2025 e 7.8.2025, do director xeral de Comercio e Consumo, por delegación do conselleiro de Emprego, Comercio e Emigración.
Así mesmo, dáse publicidade á lista de persoas suplentes, por orde de prelación, para cubrir as vacantes que se poidan producir (anexo II).
Finalidade: concesión de subvencións para o impulso dunha rede de mercados excelentes de Galicia e a dinamización e revitalización das prazas de abastos.
Santiago de Compostela, 2 de outubro de 2025